Adidas Etrusco Unico
Etrusco Unico jest nogometna lopta koju je proizveo Adidas početkom 1990-ih. Bila je zvanična lopta za Svjetsko prvenstvo 1990. u Italiji, Copa Américu 1991. u Čileu, Evropsko prvenstvo 1992. u Švedskoj i Olimpijske igre 1992. u španskoj Barceloni. Ime i složen dizajn nadahnuti su italijanskom antičkom historijom i likovnom umjetnošću Etruraca. Tri etrurske lavlje glave ukrašavaju svaki od 20 trouglastih uzoraka na lopti. Bila je to prva lopta s unutrašnjim slojem od crne poliuretanske pjene. Po Adidasovoj tradiciji, proizvedena je i istoimena kopačka, u koju su ugrađeni neki od dizajnerskih elemenata lopte – trouglasti uzorak s lavljim glavama, uz pismo Etrusco Unico, reproduciran je na "jeziku" kopačke. Bila je to zvanična kopačka Svjetskog prvenstva 1990. i igrači su je naširoko koristili na tom takmičenju.